Antonio Quarracino

Antonio Quarracino (italiensk-argentiner, født 8. august 1923 i Pollica i bispedømmet Vallo della Lucania i Italia, død 28. november 1998 i Buenos Aires) var en av Den katolske kirkes kardinaler, og var erkebiskop av Buenos Aires 1990–1998.

Han ble kreert til kardinal av pave Johannes Paul II i 1991.
Liv og virke
Bakgrunn
Antonio Quarracino vokste opp i Argentina som barn av italienske emigranter fra han var fem år gammel. Etter skolen studerte han katolsk teologi og filosofi ved seminaret i La Plata. 
Prest
Han mottok prestevielsens sakrament for Mercedes bispedømme 22. desember 1945 i Luján. 

Fra 1945 til 1962 underviste han ved seminaret til bispedømmet Mercedes. I tillegg tok han på seg forskjellige oppgaver i bispedømmeadministrasjonen og ivaretok de katolske ungdomsgruppene i bispedømmet i mange år.
Biskop av Nueve de Julio
Den 3. februar 1962 ble han utnevnt av pave Johannes XXIII til biskop av Nueve de Julio. Han ble ordinert til biskop av biskopen av Mercedes, Anunciado Serafini, den 8. april samme år. Medkonsekratorer var biskopen av Catamarca, Adolfo Tortolo, og biskopen av San Rafael, Raúl Francisco Primatesta.

Han deltok i alle fire sesjonene av Det andre Vatikankonsil fra 1962 til 1965.
Biskop av Avellaneda
Pave Paul VI utnevnte ham til biskop av Avellaneda den 3. august 1968. Innsettelsen i embedet der fant sted den 5. oktober samme år. På slutten av 1978 ble han sendt av Vatikanet til erkebispedømmet San Salvador som apostolisk visitator i Óscar Romeros tid som erkebiskop der. Etter visitasjonen anbefalte han at en apostolisk administrator sede plena ble installert i Romeros erkebispedømme. Ved å gjøre det erklærte han Romero, som var orientert mot frigjøringsteologi, uegnet til å utøve sitt bispeembede. Til syvende og sist ble Romero imidlertid ikke de facto fratatt makten, ettersom han ble myrdet av sentrale miljer innen det salvadoranske militæret i 1980.J. R. Brockman: Oscar Romero. Eine Biographie. Fribourg 1990, s. 220.

Erkebiskop av La Plata
Den 18. desember 1985 utnevnte pave Johannes Paul II ham til erkebiskop av La Plata. Innsettelsen fulgte den 5. april neste år. 
Erkebiskop av Buenos Aires
30. oktober 1990 ble han utnevnt til erkebiskop av Buenos Aires og innsatt den 22. november.

Fra 1990 til 1996 var Antonio Quarracino president for Den argentinske bispekonferanse.

Erkebiskop Quarracino var motstander av politikken ført av president Raúl Alfonsín (1983–1989) og anklaget politikere for korrupsjon, som årsak til «nasjonal fattigdom". Han erkjente imidlertid å være  venn av president Carlos Menem (1989–1999) som ble sterkt kritisert av andre kirkeledere (som kardinal Primatesta). Quarracino ønsket velkommen og støttet Carlos Menem amnesti for gjerningsmenn dømt for forbrytelser begått under militærdiktaturet under Menems forgjenger Raúl Alfonsín, som et bidrag til nasjonal forsoning.Gabriel Escobar: Cardinal’s Comments on Gays Backfires in Argentina. Washington Post, 24. September 1994Austen Ivereigh: The Great Reformer: Francis and the Making of a Radical Pope. Picador 2015

Erkebiskop Quarracino hadde en skarpt negativ holdning til homoseksualtet. Han beskrev likekjønnet kjønnslig samkvem som en flekk på samfunnets ansikt.

Kardinal
Den 28. juni 1991 ble han tatt opp i kardinalkollegiet av Johannes Paul II som kardinalprest med titulærkirken Santa Maria della Salute a Primavalle. 

Han mottok priser fra jødiske organisasjoner for sine bidrag til interreligiøs dialog.

Han døde av hjertestans i Buenos Aires den 28. februar 1998 og ble gravlagt i katedralen der.

 Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1887
 Kardinal Antonio Vico (1847-1829) *1898
 Erkebiskop Filippo Cortesi (1876-1947) *1921
Erkebiskop Zenobio Lorenzo Guilland (1890-1962) *1935
Biskop Anunciado Serafini (1898-1963) *1935
Kardinal Antonio Quarracino (1923-1998) *1962quar, lest 15. november 2021
 Referanser 

 Eksterne lenker 
 Biografi på The Cardinals of the Holy Roman Church

Kategori:Argentinske kardinaler
Kategori:Argentinske katolske biskoper
Kategori:Linjen Rebiba
Kategori:Personer fra San Andrés de Giles
Kategori:Personer fra provinsen Salerno
Kategori:Fødsler i 1923
Kategori:Dødsfall i 1998